Vallensbæk Senior Park

Nyhedsbrev nr. 10 Maj 2017

**Kære beboere, Vallensbæk Stationstorv 3**

Så er vi klar med nyhedsbrev nr. 10. Denne gang også først og fremmest spørgsmål, som er dukket op i forbindelse med indflytningen.

**Seneste opdatering på TV fra Yousee er denne mail fra KAB**

*Jeg har ringet og ringet og ringet, men jeg får ikke noget svar!! Det er svært at forstå, men youSee ved ikke, hvornår de får en fiber ind så I kan se fjernsyn! De undersøger i øjeblikket, om man kan anvende den erhvervsfiber, som TDC er ved at lægge ind i centeret lige nu! Det er åbenbart ikke noget man sådan lige ved om man kan eller ej, og kloge folk kikker på det  lige nu! Men lige nu er torsdag eftermiddag, så I skal nok ikke regne med at der er fjernsyn til weekenden L*

*Jeg forsætter med at rykke på telefon, sms og mail – du hører lige med det samme når jeg ved noget!*

|  |
| --- |
| Med venlig hilsen**Torben Trampe**Teknisk chef |

**Depotrum på P-dæk**

Vi er blevet gjort opmærksom på, at depotrummene på P-dæk ikke er sikret helt op til loft. Det kan have betydning for forsikring, da det er muligt at komme ind i rummene uden direkte at bryde dem op. Vi tager spørgsmålet op så hurtigt som muligt med KAB, projektchef Michael Nielsen-Elgaard og Følgegruppen.

Skriv det på mangellisten !

**Parkering**

Fra en beboer har vi fået forslag om, at vi så vidt muligt holder p-pladser ved elevatoren fri de første uger i maj måned, så de beboere, som er i gang med indflytning kan parkere og læsse af her. Det samme gælder om muligt ved de to trapper.

Jeg har opfordret driftschefen til at kontakte NJ-gruppen om oprydning på P-dæk, der er byggemateriale, som kan placeres mere hensigtsmæssigt, ligesom nedhængende kabler kan bindes op, indtil lamper bliver monteret. Det skrider allerede hastigt fremad.

**Nøgler**

Jeg har lovet, at gøre opmærksom på, at ejendomskontoret ikke har nøgler liggende til jeres lejemål. Så I skal selv være tilstede, når I har bestilt håndværkere og når der til sin tid skal udbedres fejl og mangler.

**Altanlukning**

Der er flere beboere, som er blevet interesseret i altanlukning efter at de har oplevet, hvordan blæsten går frisk over Stationstorvet. Som I kan læse i Råderetskatalog side 3, så er der en del forhold, som skal opfyldes. Vallensbæk Kommune, Charlotte Mørk har opfordret til, at vi prøver at samle henvendelser om byggetilladelse, ligesom der måske kan opnås en bedre pris hos Hauge Gruppen. Jeg tillader mig derfor helt uforbindende at spørge om, hvem der er interesseret i altanlukning ? Så kan vi måske prøve at koordinere bestilling, byggetilladelse og godkendelse (råderet).

**Mangelliste**

Vi har alle fået udleveret mangelliste, som skal afleveres inden 14 dage. KAB har oplyst, at de sender os liste med de fejl og mangler, som de har konstateret ved deres gennemgang af lejlighederne. Opfordringen herfra skal lyde: Skriv alt hvad I kan finde på listen, alt.

Det gælder lejligheden, køkken, emhætte, garderobeskabe, bad/toilet, altan, depotrum, skillevæg, YouSee, kun fantasien og de faktiske forhold sætter grænser.

**Skillevæg - bæreevne**

Der er en beboer, som har undersøgt, hvor meget skillevæggen kan bære. Kan der fx. sættes tv op på væggen. Fra NJ-Gruppen er der kommet dette svar:

*Det er svært at svare på, det kommer an på hvilken skruer/plugs man bruger og hvor meget det vejer. Der er to lag gips på hver side, så de skal spørge om, hvor meget skruerne kan holde til, i det byggemarked, hvor de køber skruer/plugs. Der findes nogle specielle plugs med en maskinskrue, som kan holde mange kilo.*

**Driftschefen oplyser**

Så er der sendt tilladelser vedr. boligændringer og vurderingsbreve ud vedr. råderet til samtlige beboere i Stationstorvet.

**Folie på indgangsdør**

Jeg har lovet at fortælle lidt om folie på indgangsdøre, men jeg er ikke helt sikker på, hvad der er aftalt, så det bliver i et af de næste Nyhedsbreve.

**Hvis du har forslag til emner**, som ønskes belyst i et af de kommende nyhedsbreve, så er du velkommen til at skrive til redaktøren.

Du kan også altid kontakte mig på 61781873 eller 43645387.

(Jeg er i Jylland fredag-søndag)

Venlig hilsen

Vallensbæk, den 1. maj 2017

Vallensbæk Senior Park

Peder

**Her kan du finde oplysninger**

På KAB´s hjemmeside www.kab-bolig.dk kan du finde oplysninger om KAB og boligafdelingerne.

|  |  |  |
| --- | --- | --- |
|  |  |  |
|  |